Respect toate ființele lăsate de Dumnezeu pe Pământ!
Se înțelege că ființa umană îmi este, de departe, cea mai dragă.
În ordinea firească a iubirii, mi se pare normal să-mi iubesc cu sfințenie Credința, Patria, Neamul, Familia! Cred că fiecare om al acestei Planete ar trebui să facă la fel. Plecând de aici, de la respectul acestor iubiri esențiale pentru fiecare dintre noi, putem angaja tot felul de prietenii, înțelegeri, afinități. Cine nu-mi iubește Credința, Patria, Neamul și Familia nu poate să -mi fie prieten și nu are dreptul moral să-mi ceară să-l respect, ori să-l iubesc.
Neamul meu , ca oricare alt Neam își are Martirii lui.
Nimeni nu are dreptul să-mi spună mie cine sunt Martirii Neamului meu, pentru că nici eu nu mă amestec în dreptul altor Neamuri, în felul de a-și alege și impune Martirii potriviți. Pentru Neamul meu, Holocaustul Ciumei brune este la fel de important ca și Holocaustul Ciumei roșii! Nicio diferență, nicio milă, nicio prioritizare…
Fac aceste precizări pentru cei ce mai cred că pot, sub formele unor denunțuri demne de anii 50 să-mi impună mie un alt traseu moral, o altă altitudine umană, un alt comportament civilizator…
Eu, așa cum am mai spus, sunt român, sunt aici de la facerea lumii, Neamul meu trăiește în Grădina Maicii Domnului dintotdeauna și nimeni nu are dreptul să-i atingă valorile mai sus amintite!
Așa cum se observă, de la un timp, dacă vorbești urât de România, dacă vorbești urât de Neamul românesc, dacă-i jignești Credința, ei bine, atunci ești un "român modern", înțelegi cursul istoriei, știi care-ți sunt mărginitele puteri și nimeni nu-ți spune că ești un om rău… Important este să nu vorbești despre marile tale valori culturale, să nu vorbești despre Iorga, cel mai mare istoric al lumii moderne, să nu vorbești despre Blaga, poet uriaș al Europei și filozof de talie mondială, să nu vorbești despre Arghezi, poate cel mai mare poet al românilor alături de Eminescu, să nu vorbești despre Nichifor Crainic, Radu Gyr, Nae Ionescu, autorul "Tratatului de metafizică", să nu vorbești de Părintele Stăniloae, personalitate uriașă a creștinismului ortodox, de Părintele Arsenie Boca, un Sfânt al Neamului românesc, Mircea Eliade, Eugen Ionescu, Petre Țuțea, și, la o atentă privire, să nu vorbești nici despre Brâncuși, omul care alături de Dumnezeu a schimbat lumea așa cum a vrut el…
Cum îndrăznești să-ți afirmi Neamul, cum ești taxat de acești "neica nimeni" drept anti-tot, adică, anti, anti, anti… până ajungi să ți se spună că, de fapt, ești valoros numai dacă ești anti-român!!!
Măi, oameni buni, eu sunt născut, crescut și educat în familia mea ,de părinții mei, adică de tatăl meu fost sergent în Marea Armată a Mareșalului Ion Antonescu, și am aflat de la TATA, nu de la școala comunistă, că atunci când Regele Carol II și camarila lui n-au mai fost capabili să apere integritatea Statului Român, a fost chemat Antonescu să se ocupe de Stat, de Popor, de prezentul și viitorul acestui Neam.
Partidele politice au dat bir cu fugiții…
A urmat o tragedie uriașă, încă neelucidată, din care, așa cum se observă, nu reușim să ne revenim nici astăzi, dar, oameni buni, nu ne considerați proști, că vă înșelați rău, rău de tot…
Lăsați-ne Neamul în pace și trăiți alături de noi în cele mai frumoase sentimente…
Cu aleasă prețuire,
George Rizescu
Anul Domnului, 2024…